Sinima a Kamaru ya haɗa da yin fim na Faransanci da Turanci. Wani lokaci ana kiran masana'antar fim ɗin Anglophone da Collywood . A cikin 1919, an saki fim ɗin Haut-Commissariat de la République française au Cameroun a cikin Kamarun Faransa . A 1960, Kamaru ta zama ƙasa mai cin gashin kanta, kuma tarihin sinima na Kamaru ya fara ne a 1962. Thérèse Sita Bella da Jean Pierre Dikonguè Pipa sune farkon masu shirya fina -finan Kamaru. Sauran sunaye a farkon sinima na Kamaru sun haɗa da Alphonse Béni wanda ya yi karatun fasahar Fim a Conservatoire libre du cinéma français ( CLCF ), da Daniel Kamwa wanda ya yi karatun fim a Université de Paris 8-Vincennes. Fim ɗin farko da aka ɗauka a Kamaru bayan samun ƴancin kai shine Point de Vue No. 1, wanda Dia Moukouri ya jagoranta, wanda bai fito a kasuwa ba sai 1966. Kafin 1973, kusan fina -finai 15 na gajere da tsayi aka samar, tare da tallafin kuɗi daga Ma'aikatar Hadin gwiwar Faransa, da tallafin fasaha daga Cibiyoyin Al'adun Faransa (CCF - cibiyoyin al'adun français).